b'\n_START_ARTICLE_\nMartti Haavio\n_START_SECTION_\nKansanrunoudesta modernismiin\n_START_PARAGRAPH_\nHaavio teki yliopistouransa kansanrunouden tutkijana ja teki useita runonkeruumatkoja tieteenalan tradition mukaan. Runoilijana h\xc3\xa4n oli 1920-luvulla l\xc3\xa4hell\xc3\xa4 Tulenkantajat-ryhm\xc3\xa4\xc3\xa4, muttei innostunut ryhm\xc3\xa4n eksotiikan ja koneromantiikan ihailusta, vaan korosti suomalaista perinnetietoisuutta. Toisen maailmansodan ja sen aiheuttaman aatteellisen h\xc3\xa4mmennyksen j\xc3\xa4lkeen Haavio korosti runoudessaan vastapareja luonto\xe2\x80\x93ihminen, pysyv\xc3\xa4\xe2\x80\x93katoava, ajattomuus\xe2\x80\x93sodan h\xc3\xa4vitys. Sodanj\xc3\xa4lkeisess\xc3\xa4 tuotannossaan h\xc3\xa4n toimi siltana perinteisen ja modernin lyriikan v\xc3\xa4lill\xc3\xa4 ja uudisti merkitt\xc3\xa4v\xc3\xa4ll\xc3\xa4 tavalla runouden rytmiikkaa.'